छत्तीसगढ़ में कोरोना के 192 नए केस मिले, 70 मरीज हुए ठीक
छत्तीसगढ़ में पिछले 24 घंटों के दौरान कोविड-19 के 192 नए मामले आने से संक्रमित लोगों की संख्या 10,01,359 हो गई है। राज्य में सोमवार को 70 लोगों को संक्रमण मुक्त होने के बाद अस्पतालों से छुट्टी दी गई है।
रायपुर: छत्तीसगढ़ में पिछले 24 घंटों के दौरान कोविड-19 के 192 नए मामले आने से संक्रमित लोगों की संख्या 10,01,359 हो गई है। राज्य में सोमवार को 70 लोगों को संक्रमण मुक्त होने के बाद अस्पतालों से छुट्टी दी गई है। वहीं, 341 लोगों ने गृह पृथक-वास का समय पूरा किया है। इस दौरान कोरोना वायरस संक्रमित एक मरीज की मृत्यु हो गयी। राज्य में वायरस से कुल 13,517 लोगों की मौत हुई है। राज्य के स्वास्थ्य विभाग के अधिकारियों ने बताया कि रायपुर जिले से 15, दुर्ग से 18, राजनांदगांव से तीन, बालोद से चार, धमतरी से छह, बलौदाबाजार से 13 मामले आए। महासमुंद से तीन, गरियाबंद से तीन, रायगढ़ से पांच, कोरबा से आठ, जांजगीर चांपा से 12 मामले आए। उन्होंने बताया कि राज्य में 9,85,324 लोग इलाज के बाद संक्रमण मुक्त हुए हैं और 2518 मरीज उपचाराधीन हैं। राज्य के रायपुर जिले में सबसे अधिक 1,57,629 लोगों में कोरोना वायरस संक्रमण की पुष्टि की गई है। जिले में कोरोना वायरस संक्रमित 3138 लोगों की मौत हुई है।